કોલ્ડ શોલ્ડર એ સ્લીવનો એક પ્રકાર છે. એ માત્ર વેસ્ટર્ન નહીં ઇન્ડિયન ટ્રેડિશનલ વેઅરમાં પણ એટલી જ પૉપ્યુલર બની રહી છે. ફૅશન-ડિઝાઇનર સીમા મહેતા કહે છે, ‘ટ્રેડિશનલ વેડિંગ-વેઅરમાં પણ આ સ્લીવ ચાલે છે. બ્લાઉઝ, લેહંગા, અનારકલી, કુરતી, ગાઉન, ટૉપ્સ, ક્રૉપ ટૉપ્સ, સહિત લગભગ દરેક પ્રકારના ડ્રેસિસમાં આજકાલ આ સ્લીવ ચાલે છે. ફુલ સ્લીવનું બ્લાઉઝ પણ એમ્બþૉઇડરી સાથે કોલ્ડ શોલ્ડર સ્લીવમાં કરી શકાય છે. દુલ્હનના લેહંગામાં પણ આ સ્લીવ થાય છે અને જીન્સ પરનાં ટૉપ્સમાં પણ એ હોય છે. આમ બધી જ પ્રકારની અને દરેક એજની સ્ત્રીઓ પહેરી શકતી હોવાથી આ સ્લીવ વધુ પૉપ્યુલર થઈ છે.’